Nansenparken

Nansenparken er en 200 dekar stor park for rekreasjon på Fornebu i Bærum, innviet 2. september 2008.

Navnet kommer av at polarhelten Fridtjof Nansen bodde like ved, og hans sønn Odd Nansen var arkitekten som tegnet Fornebu lufthavn (1939–98).Nansenparken i Store Norske Leksikon.

Bærum kommune valgte i 1998 idéutkastet til finske Pekka Helin/Tuomo Siitonen (etablert 1979),Finske arkitekter tegner nye Fornebu i Aftenposten den 10. mars 1998. mens norske Lindheim & Bjørbekk var arkitektene bak landskapet, bygget fra 2004 under ledelse av Norconsult.Nansenparken  i arkitektur.no. Midt i parken ble det anlagt en stor dam. Ved inngangen ligger Café Odonata.

Parken kostet 100 millioner å bygge. Pengene kom fra salget av Fornebu lufthavn, som ble lagt ned ti år tidligere.

Det var Heidi Grande Røys som åpnet parken. I 2010 ble parken nominert til den spanske landskapsprisen Rosa Barba European Landscape Prize.Nansenparken  fra fornebulandet.no. Året etter (i 2011) ble det avduket en statue av Nansen og i 2013 fikk parken Bærum kommunes arkitekturpris.Eyvind Sverre Menne, Nansenparken tok prisen i Budstikka den 31. oktober 2013. Den ble kåret til Årets grønne park i 2013 av Norske anleggsgartnere, miljø- og landskapsentreprenører (NAML). I 2016 ble det meldt at mye av parken råtner.Nansenparken råtner i Asker og Bærum budstikke den 23. mars 2016.

 Referanser 

Kategori:Parker i Bærum
Kategori:Badeplasser i Bærum
Kategori:Fridtjof Nansen